
											PRIJEDLOG
KLASA: 245-02/26-01/3
URBROJ: 2176-4-01-26-1
Novska, 30. listopada 2026.

Na temelju članka 13. stavka 1. Zakona o zaštiti od požara (»Narodne novine«, broj 92/10 i 114/22) i članka 37. Statuta Grada Novske (»Službeni vjesnik«, broj 8/21 i 13/23), Gradsko vijeće Grada Novske na 10. sjednici održanoj 30. listopada 2026. godine donijelo je

ODLUKU
o donošenju Plana zaštite od požara Grada Novske

Članak 1.

Donosi se Plan zaštite od požara Grada Novske za 2026. godinu, koji je izradila Ustanova za obrazovanje odraslih DEFENSOR, Augusta Šenoe 3, Varaždin.

Članak 2.

Na Plan zaštite od požara Grada Novske Ministarstvo unutarnjih poslova, Ravnateljstvo civilne zaštite, Područna služba civilne zaštite Sisak, Odjel za inspekciju, dalo je prethodno mišljenje, KLASA: 245-02/26-25/426, URBROJ: 511-01-364-26-2, od 9. srpnja 2026. godine.

Članak 3.

Plan zaštite od požara Grada Novske iz članka 1. ove Odluke sastavni je dio ove Odluke.

Članak 4.

Ova Odluka stupa na snagu osmoga dana od dana objave u »Službenom vjesniku« Grada Novske.

SISAČKO-MOSLAVAČKA ŽUPANIJA
GRAD NOVSKA
GRADSKO VIJEĆE


Predsjednik Gradskog vijeća       

Ivica Vulić		

OBRAZLOŽENJE

Člankom 13. stavkom 1. Zakona o zaštiti od požara propisano je da jedinice lokalne i područne (regionalne) samouprave donose plan zaštite od požara za svoje područje na temelju procjene ugroženosti od požara, po prethodno pribavljenom mišljenju nadležnog tijela.

Plan zaštite od požara Grada Novske za 2026. godinu izradila je Ustanova za obrazovanje odraslih DEFENSOR iz Varaždina na temelju Procjene ugroženosti od požara i tehnološke eksplozije za područje Grada Novske iz svibnja 2026. godine. Planom se uređuju organizacija gašenja požara, uključivanje vatrogasnih postrojbi i drugih službi te način zapovijedanja i koordinacije vatrogasnih intervencija na području Grada Novske.

Slijedom navedenoga predlaže se Gradskom vijeću Grada Novske donošenje ove Odluke.


PROČELNIK		

Mišo Tušek, dipl. ing. geod.	 

